חוק להקלת נטל האסדרה בעסקים (איחוד שילוט)

{{ח:התחלה}}
{{ח:כותרת|חוק להקלת נטל האסדרה בעסקים (איחוד שילוט), התשע״ז–2017}}

{{ח:פתיח-התחלה}}
{{ח:מאגר|2020892}} {{ח:תיבה|ס״ח תשע״ז, 1061|חוק להקלת נטל האסדרה בעסקים (איחוד שילוט)|https://fs.knesset.gov.il/20/law/20_lsr_390359.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”חוק מסדיר“ – הוראת חיקוק המנויה {{ח:פנימי|תוספת|בתוספת}} בעניין תוכן השלט המפורט לצידה;
{{ח:ת|סוג=הגדרה}} ”עסק“ – מקום שחלה חובה להציג בו שלט לפי חוק מסדיר, אף אם אינו טעון רישוי לפי חוק או שאינו פועל לשם הפקת רווחים;
{{ח:ת|סוג=הגדרה}} ”שלט“ – לרבות הודעה, מודעה וכיוצא באלה, שמטרתו אזהרה, הכוונה או מסירת מידע;
{{ח:ת|סוג=הגדרה}} ”שר ממונה“ – השר הממונה על קביעת הוראות לעניין שלט לפי חוק מסדיר;
{{ח:ת|סוג=הגדרה}} ”השר“ – שר הכלכלה והתעשייה.

{{ח:סעיף|2|הוראות לעניין שלט מאוחד}}
{{ח:תת|(א)}} השר, לאחר התייעצות עם השרים הממונים הנוגעים בדבר, רשאי לקבוע הוראות שלפיהן יהיה אפשר להציג בעסק שלט אחד הכולל את העניינים שבשלטים שחלה החובה להציגם בעסק לפי החוקים המסדירים, כולם או חלקם (בחוק זה – שלט מאוחד).
{{ח:תת|(ב)}} בתקנות כאמור בסעיף קטן (א) יקבע השר הוראות לעניין גודל השלט המאוחד, נוסחו ועיצובו, וכן רשאי הוא לקבוע בתקנות כאמור הוראות נוספות הנוגעות לשלט המאוחד, ובכלל זה הוראות לעניין מקום הצגת השלט בעסק ואופן הצגתו.

{{ח:סעיף|3|הצגת שלט מאוחד בעסק}}
{{ח:ת}} מי שחלה עליו החובה להציג שלט בעסק לפי חוק מסדיר רשאי להציג שלט מאוחד, ואם עשה כן, יראו אותו כאילו מילא אחר החובה להציג שלט לפי כל אחד מהחוקים המסדירים את העניינים שבשלטים הנכללים בשלט המאוחד.

{{ח:סעיף|4|שינוי התוספת}}
{{ח:ת}} השר, לאחר התייעצות עם השר הממונה הנוגע בדבר ובאישור ועדת הפנים והגנת הסביבה של הכנסת, רשאי, בצו, לשנות את {{ח:פנימי|תוספת|התוספת}}.

{{ח:סעיף|5|ביצוע ותקנות}}
{{ח:ת}} השר ממונה על ביצוע חוק זה, והוא רשאי להתקין תקנות בכל עניין הנוגע לביצועו.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|סעיף 1}}, להגדרה ”חוק מסדיר“)}}}}

{{ח:סעיף*}}
{{ח:ת}}

הוראת החוק המסדיר	תוכן השלט

(1)	{{ח:חיצוני|חוק רישוי עסקים|חוק רישוי עסקים, התשכ״ח–1968}} –

(א)	{{ח:חיצוני|חוק רישוי עסקים#סעיף 2|סעיף 2(ג)(1)}}	איסור מכירה, הגשה או הספקה של משקה משכר בשעות הקבועות {{ח:פנימי|סעיף 2|בסעיף}}

(ב)	{{ח:חיצוני|חוק רישוי עסקים#סעיף 2|סעיף 2(ג)(3)}}	אזהרה בדבר הנזקים האפשריים של צריכת משקאות משכרים

(ג)	{{ח:חיצוני|תקנות רישוי עסקים (התקן מד-רעש באולם שמחות ובגן אירועים)|תקנות רישוי עסקים (התקן מד־רעש באולם שמחות ובגן אירועים), התשס״ו–2006}}	שלט בדבר התקנה והפעלה של מד רעש

(ד)	{{ח:חיצוני|תקנות רישוי עסקים (התקן מד-רעש בדיסקוטק)|תקנות רישוי עסקים (התקן מד־רעש בדיסקוטק), התשע״ד–2014}}	שלט בדבר התקנה והפעלה של מד־רעש

(2)	{{ח:חיצוני|חוק העונשין|חוק העונשין, התשל״ז–1977}} – {{ח:חיצוני|חוק העונשין#סעיף 193א|סעיף 193א(ד)}}	איסור מכירת משקאות משכרים לקטין או לשיכור

(3)	{{ח:חיצוני|חוק הגבלת הפרסומת והשיווק של מוצרי טבק|חוק הגבלת הפרסומת והשיווק של מוצרי טבק, התשמ״ג–1983}} – {{ח:חיצוני|חוק הגבלת הפרסומת והשיווק של מוצרי טבק#סעיף 8א|סעיף 8א}}	איסור מכירה, השכרה או השאלה של מוצר טבק או מוצר המשמש לעישון טבק לקטין

(4)	{{ח:חיצוני|תקנות הגבלת העישון במקומות ציבוריים (קביעת שלטים)|תקנות הגבלת העישון במקומות ציבוריים (קביעת שלטים), התשמ״ד–1984}} – לעניין {{ח:חיצוני|תקנות הגבלת העישון במקומות ציבוריים (קביעת שלטים)#תוספת 3 פרט 10|פרטים 10}}, {{ח:חיצוני|תקנות הגבלת העישון במקומות ציבוריים (קביעת שלטים)#תוספת 3 פרט 17|ו־17 לתוספת השלישית לאותן תקנות}}	איסור עישון

{{ח:חתימות|התקבל בכנסת ביום א׳ באב התשע״ז (24 ביולי 2017).}}
* '''בנימין נתניהו'''
ראש הממשלה
* '''אלי כהן'''
שר הכלכלה והתעשייה
* '''ראובן ריבלין'''
נשיא המדינה
* '''יולי יואל אדלשטיין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]